CELEX: 32019D2145
Language: hr
Date: 2019-12-05 00:00:00
Title: Odluka Vijeća (EU) 2019/2145 od 5. prosinca 2019. o sklapanju u ime Unije Sporazuma u obliku razmjene pisama između Europske unije i Ukrajine o izmjeni trgovinskih povlastica za meso peradi i proizvode od mesa peradi predviđenih Sporazumom o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane

16.12.2019   
               
               
                  HR
               
               
                  Službeni list Europske unije
               
               
                  L 325/41
               
            
         ODLUKA VIJEĆA (EU) 2019/2145
         od 5. prosinca 2019.
         o sklapanju u ime Unije Sporazuma u obliku razmjene pisama između Europske unije i Ukrajine o izmjeni trgovinskih povlastica za meso peradi i proizvode od mesa peradi predviđenih Sporazumom o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 6. drugim podstavkom točkom (a) podtočkom v.,
         uzimajući u obzir prijedlog Europske komisije,
         uzimajući u obzir suglasnost Europskog parlamenta (1),
         budući da:
         
                     (1)
                  
                  
                     Sporazum o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane (2), („Sporazum o pridruživanju”) stupio je na snagu 1. rujna 2017.
                  
               
                     (2)
                  
                  
                     Nova vrsta komada mesa peradi sastoji se od tradicionalnih prsa s nadlaktičnim kostima krila i može se, nakon minimalne prerade u Uniji, stavljati na tržište u Uniji kao prsa peradi. Neograničeni uvoz takvih komada, kojih je 2018. iz Ukrajine uvezeno 55 500 tona, mogao bi stoga ugroziti uvjete prema kojima se tradicionalni komadi prsa peradi mogu uvoziti u Uniju na temelju Sporazuma o pridruživanju, osobito količinska ograničenja u obliku carinske kvote.
                  
               
                     (3)
                  
                  
                     Vijeće je 20. prosinca 2018. ovlastilo Komisiju za otvaranje pregovora s Ukrajinom s ciljem iznalaženja rješenja izmjenom trgovinskih povlastica za meso peradi i proizvoda od mesa peradi uređenih Sporazumom o pridruživanju. Ti su pregovori uspješno zaključeni 19. ožujka 2019.
                  
               
                     (4)
                  
                  
                     U skladu s Odlukom Vijeća (EU) 2019/1320 (3) Sporazum u obliku razmjene pisama između Europske unije i Ukrajine o izmjeni trgovinskih povlastica za meso peradi i proizvode od mesa peradi predviđenih Sporazumom o pridruživanju („Sporazum u obliku razmjene pisama”) potpisan je 30. srpnja 2019., podložno kasnijem sklapanju navedenog Sporazuma u obliku razmjene pisama.
                  
               
                     (5)
                  
                  
                     Glavno tajništvo Vijeća Europske unije depozitar je Sporazuma u obliku razmjene pisama.
                  
               
                     (6)
                  
                  
                     Sporazum u obliku razmjene pisama trebalo bi odobriti,
                  
               DONIJELO JE OVU ODLUKU:
         
            Članak 1.
            Sporazum u obliku razmjene pisama između Europske unije i Ukrajine o izmjeni trgovinskih povlastica za meso peradi i proizvode od mesa peradi predviđenih Sporazumom o pridruživanju između Europske unije i Europske zajednice za atomsku energiju i njihovih država članica, s jedne strane, i Ukrajine, s druge strane odobrava se u ime Unije (4).
         
         
            Članak 2.
            Predsjednik Vijeća određuje jednu ili više osoba koje su u ime Unije ovlaštene poslati obavijest predviđenu u Sporazumu u obliku razmjene pisama (5).
         
         
            Članak 3.
            Ova Odluka stupa na snagu na dan donošenja.
         
         
            Sastavljeno u Bruxellesu 5. prosinca 2019.
            
               
                  Za Vijeće
               
               
                  Predsjednik
               
               M. LINTILÄ
            
         
         
            (1)  Suglasnost od 26. studenoga 2019. (još nije objavljena u Službenom listu).
         
            (2)  SL L 161, 29.5.2014., str. 3.
         
            (3)  Odluka Vijeća (EU) 2019/1320 od 18. srpnja 2019. o potpisivanju, u ime Unije, i privremenoj primjeni Sporazuma u obliku razmjene pisama između Europske unije i Ukrajine o izmjeni trgovinskih povlastica za meso peradi i proizvode od mesa peradi predviđenih Sporazumom o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane (SL L 206, 6.8.2019., str. 1.).
         
            (4)  Tekst Sporazuma u obliku razmjene pisama objavljen je u SL L 206, 6.8.2019., str. 3. zajedno s odlukom o potpisivanju.
         
            (5)  Datum stupanja na snagu Sporazuma u obliku razmjene pisama objavit će Glavno tajništvo Vijeća u Službenom listu Europske unije.